b'\n_START_ARTICLE_\nDen internasjonale dagen for FNs fredsbevarende styrker\n_START_PARAGRAPH_\nDen internasjonale dagen for FNs fredsbevarende styrker er en FN-dag som markeres 29. mai hvert \xc3\xa5r. Dagen ble innstiftet i 2004 som en honn\xc3\xb8r til alt fredsbevarende FN-personell. FNs fredsbevarende styrker har gjort en omfattende tjeneste for fred i mange land i alle verdensdeler og ble tildelt Nobels fredspris i 1988._NEWLINE_FNs f\xc3\xb8rste fredsbevarende operasjon, UNTSO, ble til 29. mai 1948 og dette er grunnen til at denne dagen er valgt for \xc3\xa5 hedre dem som har tjenestegjort for FN i fredsbevarende styrker.'